Protase Rugambwa

Mons. Protase kardinál Rugambwa (* 31. máj 1960, Bunena, Tanzánia) je tanzánsky rímskokatolícky kňaz, biskup, ktorý je od novembra 2023 arcibiskupom metropolitom arcidiecézy Tabora, kde sedem mesiacov pôsobil ako koadjútor. Od novembra 2017 do apríla 2023 bol tajomníkom Kongregácie pre evanjelizáciu národov. Predtým pôsobil v tejto kongregácii ako pomocný tajomník a v rokoch 2012 až 2017 ako prezident Pápežských misijných diel.

Pápež František ho 30. septembra 2023 vymenoval za kardinála.

 Životopis 
Narodil sa 31. mája 1960 v Buene v diecéze Bukoba. Mal staršieho brata Paula Kishumbu (19572021). Meno „Rugambwa“ dostal po Laureanovi Rugambwovi, ktorý sa o niekoľko týždňov skôr stal prvým kardinálom Tanzánie. Po absolvovaní základných a stredných škôl a menšieho seminára Katoke Itaga študoval filozofiu na seminári Kibosho a teológiu v seminári sv. Karola Lwanga Segerea. Za kňaza pre diecézu Rulenge ho 2. septembra 1990 v Dar-es-Salaam vysvätil pápež Ján Pavol II. počas jeho pastoračnej návštevy Tanzánie.

V rokoch 19901991 bol farským vikárom v Mabire. V rokoch 1991 až 1994 vyučoval v malom seminári v Katobe, kde bol zodpovedný za liturgiu a pôsobil aj ako farským vikárom nemocnice Buharamulo. V rokoch 1994 až 1998 získal doktorát z pastoračnej teológie na Pápežskej lateránskej univerzite. Po návrate do Tanzánie bol v rokoch 19981999 duchovným vedúcim seminaristov a riaditeľom pre povolania v diecéze Rulenge a výkonným riaditeľom oddelenia pastoračnej starostlivosti. V rokoch 2000 až 2002 bol generálnym vikárom diecézy Rulenge a koordinátorom personálnych záležitostí. V rokoch 2002 až 2008 pracoval v Ríme v personálnom tíme Kongregácie pre evanjelizáciu národov.

 Biskup 
Dňa 18. januára 2008 ho pápež Benedikt XVI. vymenoval za biskupa diecézy Kigoma v Tanzánii. Biskupské svätenie prijal 13. apríla. Hlavným svätiteľom bol kardinál Polycarp Pengo, arcibiskup z Dar-es-Salaam.

Dňa 26. júna 2012 ho pápež Benedikt XVI. vymenoval za adjunktného sekretára Kongregácie pre evanjelizáciu národov a prezidenta Pápežských misijných diel, čím nahradil arcibiskupa Piergiuseppeho Vacchelliho, ktorý dosiahol dôchodkový vek. Zároveň mu bol udelený osobný titul arcibiskup. Pápež František ho potvrdil za adjunktného sekretára 21. septembra 2013.

Dňa 9. novembra 2017 ho pápež František povýšil na tajomníka Kongregácie pre evanjelizáciu národov.

Pápež František ho 13. apríla 2023 vymenoval za arcibiskupa koadjútora arcidiecézy Tabora.

 Kardinál 
Pápež František 9. júla 2023 oznámil na konzistóriu naplánovanom na 30. septembra plány na jeho vymenovanie za kardinála. Na tomto konzistóriu bol vymenovaný za kardinála – kňaza s titulárnym kostolom Santa Maria in Montesanto.

10. novembra 2023 stal sa arcibiskupom v Tabore po rezignácii arcibiskupa Paula R. Ruzoku.

Zúčastnil sa ako kardinál volič na pápežskom konkláve v roku 2025, na ktorom bol zvolený pápež Lev XIV..

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných pápežom Františkom

 Iné projekty 

 Zdroj 

Kategória:Tanzánski kardináli
Kategória:Tanzánski rímskokatolícki biskupi
Kategória:Tanzánski rímskokatolícki arcibiskupi
Kategória:Tanzánski rímskokatolícki kňazi
Kategória:Absolventi Pápežskej lateránskej univerzity